CELEX: 62007CA0143
Language: et
Date: 2008-04-24 00:00:00
Title: Kohtuasi C-143/07: Euroopa Kohtu (neljas koda) 24. aprilli 2008 . aasta otsus (Finanzgericht Hamburg'i (Saksamaa) eelotsusetaotlus) — Reuter & Co. (Firma A.O.B.) versus Hauptzollamt Hamburg-Jonas (Põllumajandus — Määrus (EMÜ) nr 3665/87 — Artikkel 11 — Põllumajandustoodete eksporditoetuste süsteem — Toetuse andmise tingimus — Toetus, mida maksti eksportijale tema lepingupartneri poolt esitatud võltsitud dokumentide alusel — Kaup, mida ei eksporditud — Sanktsioonide kohaldamise tingimused)

7.6.2008   
            
            
               ET
            
            
               Euroopa Liidu Teataja
            
            
               C 142/9
            
         Euroopa Kohtu (neljas koda) 24. aprilli 2008. aasta otsus (Finanzgericht Hamburg'i (Saksamaa) eelotsusetaotlus) — Reuter & Co. (Firma A.O.B.) versus Hauptzollamt Hamburg-Jonas
   (Kohtuasi C-143/07) (1)
   
   (Põllumajandus - Määrus (EMÜ) nr 3665/87 - Artikkel 11 - Põllumajandustoodete eksporditoetuste süsteem - Toetuse andmise tingimus - Toetus, mida maksti eksportijale tema lepingupartneri poolt esitatud võltsitud dokumentide alusel - Kaup, mida ei eksporditud - Sanktsioonide kohaldamise tingimused)
   (2008/C 142/13)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: Reuter & Co. (Firma A.O.B.)
   
      Kostja: Hauptzollamt Hamburg-Jonas
   Kohtuasja ese
   Eelotsusetaotlus — Finanzgericht Hamburg — Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1), muudetud komisjoni 2. detsembri 1994. aasta määrusega (EÜ) nr 2945/94 (EÜT L 310, lk 57), artikli 11 lõike 1 ning komisjoni 15. aprilli 1999. aasta määruse (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 102, lk 11; ELT eriväljaanne 03/25, lk 129) artikli 51 tõlgendamine — Toetus, mida maksti eksportijale kolmanda isiku poolt esitatud võltsitud dokumentide alusel — Sanktsioonide kohaldamise tingimused
   Resolutiivosa
   Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muudetud komisjoni 2. detsembri 1994. aasta määrusega (EÜ) nr 2945/94, artikli 11 lõiget 1 tuleb tõlgendada nii, et selles ette nähtud sanktsioon kuulub kohaldamisele eksportija suhtes, kes on taotlenud eksporditoetust kaubale, mis jäi tema lepingupartneri poolt toime pandud pettuse tõttu eksportimata.
   
      (1)  ELT C 117, 26.5.2007.